आज चालाकी, बेईमानी, रिश्वतखोरी, धोखा, अपने काम को किसी भी तरह से निकालना,झूठ बोलना जैसे असामाजिक और अमानवीय मूल्य समाज में लगातार स्वीकृत हो रहे हैं। किसी में कितने ही दुर्गुण हो वे उसके एक काम से नजरअंदाज हो जाते हैं। वह पैसा कमाता है! वे लिखते हैं 'विकास की इस अंधी दौड़ में किसी के पास समय नहीं है। हर काई सरपट भाग रहा है। मनुष्य बहुत एकांगी हो गया है उसे अपने अलावा कुछ नहीं दिखता! शिक्षा जिससे मनुष्य का सम्पूर्ण विकास होता है वह मूल्य आधारित नहीं रही, वह दौड़ में बदल गयी है। वह महज आंकड़ों का खेल बना दी गई है। शिक्षित होने का अर्थ अब बेहतर इन्सान बनना न होकर अधिक पैसा कमाने में समर्थ होना रह गया था।'